Վերադառնալով Անթիլիաս, յաջորդաբար ստանձնած է «Կիլիկիա» թանգարանի տեսչութեան, Քրիստոնէական դաստիարակութեան բաժանմունքի վարիչի, քահանայից դասարանի վարիչի եւ Միջ-եկեղեցական յարաբերութեանց փոխ-վարիչի պաշտօնները: Միաժամանակ, եղած է Լիբանանի Սուրբ Գրոց Ընկերակցութեան, Միջին-արեւելքի «Քրիստոնեաներու Համախմբում» կազմակերպութեան, Լիբանանի պաղեստինցի գաղթականներու եւ Քրիստոնէական Միացեալ Կրօնական Դասագրքի Պատրաստութեան վարչութիւններու անդամ: Անդամ է նաեւ Մեծի Տանն Կիլիկիոյ Կաթողիկոսութեան Ազգային Կեդրոնական Վարչութեան Կրօնական Ժողովին եւ Տնօրէն Ժողովին: